CELEX: 62005TA0059
Language: mt
Date: 2008-09-10 00:00:00
Title: Kawża T-59/05: Sentenza tal-Qorti tal-Prim'Istanza tal- 10 ta' Settembru 2008 — Evropaïki Dynamiki vs Il-Kummissjoni ( Kuntratti pubbliċi għal servizzi — Proċedura Komunitarja ta' sejħa għal offerti — Provvista ta' servizzi ta' żvilupp, manutenzjoni u assistenza tas-sistemi ta' informazzjoni finanzjarja tad-Direttorat Ġenerali Agrikultura — Kriterji ta' għażla u ta' għoti — Ċaħda tal-offerta ta' offerent — Obbligu ta' motivazzjoni — Assenza ta' żball manifest ta' evalwazzjoni — Prinċipji ta' diliġenza u ta' amministrazzjoni tajba )

25.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 272/17
            
         Sentenza tal-Qorti tal-Prim'Istanza tal-10 ta' Settembru 2008 — Evropaïki Dynamiki vs Il-Kummissjoni
   (Kawża T-59/05) (1)
   
   (“Kuntratti pubbliċi għal servizzi - Proċedura Komunitarja ta' sejħa għal offerti - Provvista ta' servizzi ta' żvilupp, manutenzjoni u assistenza tas-sistemi ta' informazzjoni finanzjarja tad-Direttorat Ġenerali ‘Agrikultura’ - Kriterji ta' għażla u ta' għoti - Ċaħda tal-offerta ta' offerent - Obbligu ta' motivazzjoni - Assenza ta' żball manifest ta' evalwazzjoni - Prinċipji ta' diliġenza u ta' amministrazzjoni tajba’)
   (2008/C 272/30)
   Lingwa tal-kawża: L-Ingliż
   Partijiet
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentant: N. Korogiannakis, avukat)
   
      Konvenuta: Il-Kummissjoni tal-Komunitajiet Ewropej (rappreżentanti: inizjalment K. Banks u E. Manhaeve, u sussegwentement E. Manhaeve u M. Wilderspin, aġenti)
   Suġġett
   Talba għall-annullament tad-deċiżjoni tal-Kummissjoni tat-23 ta' Novembru 2004 li tiċħad l-offerta magħmula mir-rikorrenti fil-kuntest tas-sejħa għal offerti għall-provvista ta' servizzi ta' żvilupp u ta' manutenzjoni tas-sistemi ta' informazzjoni, kif ukoll ta' servizzi ta' assistenza konnessi, intiżi għas-sistemi ta' informazzjoni finanzjarja tad-Direttorat Ġenerali “Agrikoltura”, u li tagħti l-kuntratt lil offerent ieħor.
   Dispożittiv
   
               1)
            
            
               Ir-rikors huwa miċħud bħala infondat.
            
         
               2)
            
            
               Il-Kummissjoni għandha tbati l-ispejjeż tagħha kif ukoll wieħed minn ħamsa tal-ispejjeż imġarrba minn Evro Evropaïki Dynamiki — Proigmena Systimata Tilepikoinonion Pliroforikis kai Tilematikis AE.
            
         
               3)
            
            
               Evropaïki Dynamiki għandha tbati erbgħa minn ħamsa tal-ispejjeż tagħha.
            
         
      (1)  ĠU C 106, 30.4.2005.